Proposta għal regolament tal-Kunsill (KE, EURATOM) li jemenda mill-1 ta’ Lulju 2004 il-pagi u l-pensjonijiet ta’ l-uffiċjali u impjegati oħra tal-Komunitajiet Ewropej kif ukoll il-koeffiċjenti korrettivi li jaffetwaw dawn il-pagi u l-pensjonijiet. {SEC(2004) 1445} /* KUMM/2004/0761 finali */





Brussel 16.11.2004 KUMM(2004) 761 finali Proposta għal REGOLAMENT TAL-KUNSILL (KE, EURATOM) li jemenda mill-1 ta’ Lulju 2004 il-pagi u l-pensjonijiet ta’ l-uffiċjali u impjegati oħra tal-Komunitajiet Ewropej kif ukoll il-koeffiċjenti korrettivi li jaffetwaw dawn il-pagi u l-pensjonijiet. {SEC(2004) 1445} (preżentata mill-Kummissjoni) MEMORANDUM TA’ SPJEGAZZJONI 1. PREAMBOLU Fi qbil ma' l-Artikolu 1 ta' l-Anness XI tar-Regolamenti ta’ l-Istaff, l-Eurostat stabbilixxa rapport dwar il-bidliet fl-għoli tal-ħajja fi Brussell, il-bidliet fis-saħħa tax-xiri fil-pagi tas-servizzi ċivili nazzjonali, kif ukoll il-paritajiet ekonomiċi li minnhom jiġu kkalkulati l-koeffiċjenti korrettivi. Fi qbil ma’ l-Artikolu 3 ta’ l-Anness XI, qabel l-aħħar ta’ kull sena l-Kunsill jiddeċiedi dwar l-aġġustament tal-pagi u l-pensjonijiet kif propost mill-Kummissjoni u msejjes fuq dawn l-elementi, b’effett mill-1 ta’ Lulju. 2. BIDLIET FIS-SAħħA TAX-XIRI TAL-PAGI TA’ L-UFFIċJALI TAS-SERVIZZ ċIVILI NAZZJONALI (INDIKATUR SPEċIFIKU) L-Eurostat stabbilixxa l-bidliet fil-pagi netti, mingħajr l-inflazzjoni, ta' l-uffiċjali tas-servizz ċivili nazzjonali ta' l-amministrazzjonijiet ċentrali tat-8 Stati Membri msemmija fl-Artikolu 1(4) ta’ l-Anness XI imsejsa fuq it-tagħrif ipprovdut minn dawn l-Istati Membri. Il-bidla medja tas-saħħa tax-xiri tal-pagi ta’ l-impjegati ċivili nazzjonali għall-perijodu ta’ bejn Lulju 2003 u Lulju 2004 imkejjel mill-indikatur speċifiku huwa ta’ –1.2 %. 3. BIDLIET FL-GħOLI TAL-ħAJJA GħALBRUSSELL (INDIċI INTERNAZZJONALI) L-Eurostat stabbilixxa l-bidliet fl-għoli tal-ħajja fi Brussell għall-uffiċjali tal-Komunitajiet Ewropej imsejsa fuq it-tagħrif ipprovdut mill-awtoritajiet Belġjani. Il-bidliet fl-għoli tal-ħajja fi Brussell għall-perijodu ta’ bejn Ġunju 2003 u Ġunju 2004 imkejla mill-indiċi internazzjonali kif ikkalkulat mill-Eurostat huwa ta’ 1.9 %. 4. AġġUSTAMENT TAL-PAGI U L-PENSJONIJIET FIL-BELġJU U L-LUSSEMBURGU Il-valur ta’ l-aġġustament huwa l-multiplikazzjoni ta' l-indikatur speċifiku (-1.2 %) bl-indiċi internazzjonali ta’ Brussell (1.9 %). (101.9% x 98.8%) / 100] –100 = 0.7% L-aġġustament nett tal-pagi u l-pensjonijiet fil-Belġju u l-Lussemburgu huwa għalhekk ta’ 0.7 %. Fi qbil mad-dispożizzjonijiet ta’ l-Artikolu 3 ta’ l-Anness XI tar-Regolamenti ta’ l-Istaff, l-ebda koeffiċjent korrettiv ma japplika la fil-Belġju u lanqas fil-Lussemburgu. 5. AġġUSTAMENT TAL-PAGI U L-PENSJONIJIET BARRA L-BELġJU U L-LUSSEMBURGU Barra l-Belġju u l-Lussemburgu, l-aġġustamenti tal-pagi u l-pensjonijiet jiġu kkalkulati bil-multiplikazzjoni ta’ l-aġġustament fil-Belġju u l-Lussemburgu u tal-bidliet fil-koeffiċjenti korrettivi u fir-rata tal-kambju. Il-koeffiċjenti korrettivi applikabbli għall-pagi, għall-pensjonijiet u għat-trasferimenti ta’ parti mill-paga li jidhru fir-Regolament ġew ikkalkulati bil-mod li ġej: 5.1. Koeffiċjenti korrettivi għall-uffiċjali barra mill-Belġju u l-Lussemburgu L-Eurostat ikkalkula, skond l-istituti ta’ l-istatistika nazzjonali, il-paritajiet ekonomiċi li jistabbilixxu fl-1 ta’ Lulju 2004 ir-rati tas-saħħa tax-xiri bejn il-pagi mħallsa mill-Komunitajiet Ewropej fil-belt ta' referenza Brussell u fil-postijiet l-oħra fejn hemm l-impjegati tal-Komunitajiet. Il-koeffiċjenti korrettivi li japplikaw għall-pagi mħallsa lill-uffiċjali tal-Komunitajiet Ewropej li jaħdmu fl-IStati Membri barra mill-Belġju u l-Lussemburgu huma stabbiliti permezz tar-rapporti bejn dawn il-paritajiet ekonomiċi u r-rati tal-kambju applikabbli għat-twettiq tal-baġit ġenerali tal-Komunitajiet Ewropej fl-1 ta’ Lulju 2004. 5.2. Il-koeffiċjenti korrettivi għal pensjonanti barra mill-Belġju u l-Lussemburgu u l-koeffiċjenti korrettivi għat-trasferimenti L-Eurostat ikkalkula, skond l-istituti ta’ l-istatistika nazzjonali, il-paritajiet ekonomiċi li jistabbilixxu fl-1 ta’ Lulju 2004 ir-rati tas-saħħa tax-xiri bejn il-pensjonijiet mogħtija mill-Komunitajiet Ewropej fil-pajjiżi ta' referenza tal-Belġju u dawn imħallsa fil-postijiet l-oħra ta' domiċilju. Il-koeffiċjenti korrettivi kkalkulati għall-pensjonijiet tal-persuni li jgħixu barra mill-Belġju u l-Lussemburgu fil-pajjiżi differenti huma stabbiliti skond ir-rapporti s bejn dawn il-paritajiet ekonomiċi u r-rati tal-kambju fl-1 ta' Lulju 2004. Fi qbil mad-dispożizzjonijiet ta’ l-Artikolu 17 ta’ l-Anness VII tar-Regolamenti ta’ l-Istaff, dawn il-koeffiċjenti korrettivi jiġu applikati direttament għat-trasferimenti li jagħmlu l-uffiċjali u impjegati oħra mill-1 ta’ Jannar 2005. Fi qbil mad-dispożizzjonijiet ta’ l-Artikolu 20 ta’ l-Anness XIII tar-Regolamenti ta' l-Istaff, il-koeffiċjenti korrettivi japplikaw biss għall-parti tal-pensjoni li tikkorrispondi mad-drittijiet miksuba qabel l-1 ta’ Mejju 2004. Fi qbil mad-dispożizzjonijiet ta’ l-Artikolu 20(2), il-koeffiċjenti korrettivi applikabbli għall-pensjonijiet huma kkalkulati biż-żieda ta’80 % mal-koeffiċjenti korrettivi applikabbli għall-uffiċjali u ta’ 20 % mal-koeffiċjenti korrettivi għall-pensjonijiet. Mill-1 ta’ Mejju 2005, iż-żieda se tkun ta’ 60 % għall-koeffiċjenti korrettivi applikabbli għall-uffiċjali u ta’ 40 % għall-koeffiċjenti korrettivi ikkalkulati għall-pensjonijiet. 5.3. Data ta’ dħul fis-seħħ tal-koeffiċjenti korrettivi Id-data ta’ dħul fis-seħħ hija l-1 ta’ Lulju 2004 għall-postijiet kollha ħlief għall-postijiet fejn hemm żieda qawwija ta’ l-għoli tal-ħajja. Għal dawn ta’ l-aħħar il-koeffiċjenti korrettivi jidħlu fis-seħħ fis-16 ta' Mejju jekk l-għoli tal-ħajja huwa ogħla minn 6.3 % jew fl-1 ta' Mejju jekk huwa ogħla minn 12.6 %. Il-bidliet fl-għoli tal-ħajja barra mill-Belġju u l-Lussemburgu huma mkejla bl-għajnuna ta’ l-indiċi impliċiti. Dawn l-indiċi jitkejlu bil-multiplikazzjoni ta’ l-indiċi internazzjonali ta’ Brussell u tal-varjazzjoni fil-parità ekonomika. Għal dan l-aġġustament, id-data tad-dħul fis-seħħ hija antiċipata għall-postijiet imsemmija hawn taħt: Koeffiċjenti korrettivi għall-uffiċjali: Imkien. Koeffiċjenti korrettivi għall-pensjonanti: Imkien. 6. ELEMENTI OħRA LI JAFFETWAW IL-PAGA NETTA Meta l-Kunsill adotta d-Deċiżjoni tiegħu tat-22 ta’ Marzu 2004 li ġġedded il-metodu għall-aġġustament tal-pagi (Anness XI tar-Regolamenti ta’ l-Istaff) iddeċieda wkoll: li jintroduċi imposta speċjali li taffetwa l-pagi b’rata li tiżdied minn 2.50 % għal 2.93 %, b’effett mill-1 ta’ Jannar 2005; li jistabbilixxi metodu ġdid ta’ l-aġġustament tar-rata ta’kontribuzzjoni għall-iskema tal-pensjonijiet. Għaldaqstant ir-rata se tiżdied minn 9.25 % għal 9.75 %, b’effett mill-1 ta’ Lulju 2004. Proposta għal REGOLAMENT TAL-KUNSILL (KE, EURATOM) li jemenda mill-1 ta’ Lulju 2004 il-pagi u l-pensjonijiet ta’ l-uffiċjali u impjegati oħra tal-Komunitajiet Ewropej kif ukoll il-koeffiċjenti korrettivi li jaffetwaw dawn il-pagi u l-pensjonijiet. IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, Wara li kkunsidra l-Protokoll dwar il-Privileġġi u l-Immunitajiet tal-Komunitajiet Ewropej, u b’mod partikolari l-Artikolu 13 tiegħu, Wara li kkunsidra r-Regolamenti ta’ l-Istaff tal-Komunitajiet Ewropej u l-Kundizzjonijiet tax-xogħol applikabbli għall-impjegati l-oħra tal-Komunitajiet Ewropej, stipulati fir-Regolament (KEE, Euratom, KEFA) Nru 259/68[1], u b’mod partikolari l-Artikoli 63, 64, 65, 82 u l-Annessi VII, XI u XIII tar-Regolamenti msemmija kif ukoll l-ewwel inċiż ta’ l-Artikolu 20, l-Artikoli 64 u 92 tal-Kundizzjonijiet imsemmija, Wara li kkunsidra l-proposta tal-Kummissjoni, Billi: (1) Sabiex jiggarantixxi s-saħħa tax-xiri ta’ l-uffiċjali u l-impjegati l-oħra tal-Komunitajiet Ewropej tiżviluppa b’mod parallel ma’ dik ta’ l-impjegati taċ-ċivil nazzjonali ta’ l-Istati Membri, il-pagi u l-pensjonijiet ta' l-uffiċjali u l-impjegati l-oħra tal-Komunitajiet Ewropej se jiġu aġġustati skond il-verifika annwali tas-sena 2004. ADOTTA DAN IR-REGOLAMENT: Artikolu 1 B’effett mill-1 ta’ Lulju 2004, id-data ta’ l-1 ta’ Lulju 2003 imniżżla fit-tieni inċiż ta’ l-Artikolu 63 tar-Regolamenti ta’ l-Istaff hi ssostitwita bid-data ta’ l-1 ta’ Lulju 2004. Artikolu 2 B’effett mill-1 ta' Lulju 2004, it-tabella tal-pagi bażiċi tax-xahar li tinsab fl-Artikolu 66 tar-Regolamenti ta’ l-Istaff, applikabbli għall-kalkolu tal-pagi u l-pensjonijiet hi ssostitwita bit-tabella li ġejja: [pic] Artikolu 3 B’effett mis-16 ta’ Mejju 2004, il-koeffiċjenti korrettivi applikabbli għall-pagi ta’ l-uffiċjali u impjegati oħra li jaħdmu f’wieħed mill-pajjiżi jew postijiet imsemmija hawn taħt huma mwaqqfa kif ġej:- Xejn B’effett mis-16 ta’ Mejju 2004, il-koeffiċjenti korrettivi applikabbli għall-pensjonijiiet ta’ l-uffiċjali u impjegati oħra li jaħdmu f’wieħed mill-pajjiżi jew postijiet msemmija hawn taħt huma mwaqqfa kif ġej: - Xejn Artikolu 4 B’effett mill-1 ta’ Lulju 2004, il-koeffiċjenti korrettivi applikabbli, skond l-Artikolu 64 tar-Regolamenti ta’ l-Istaff , għall-pagi ta’ l-uffiċjali u impjegati oħra huma stabbiliti kif imniżżel fil-kolonna 2 tat-tabella hawn taħt; B’effett mill-1 ta’ Jannar 2005, il-koeffiċjenti korrettivi applikabbli skond l-Artikolu 17(3) ta’ l-Anness VII tar-Regolamenti ta’ l-Istaff, għat-trasferimenti li jsiru minn uffiċjali u impjegati oħra huma stabbiliti kif imniżżel fil-kolonna 3 tat-tabella hawn taħt; B’effett mill-1 ta’ Lulju 2004, il-koeffiċjenti korrettivi applikabbli għall-pensjonijiet skond l-Artikolu 20(2) ta’ l-Anness XIII tar-Regolamenti ta’ l-Istaff, huma stabbiliti kif imniżżel fil-kolonna 4 tat-tabella hawn taħt; B’effett mill-1 ta’ Mejju 2005, il-koeffiċjenti korrettivi applikabbli għall-pensjonijet skond l-Artikolu 20(2) ta’ l-Anness XIII tar-Regolamenti ta’ l-Istaff, huma stabbiliti kif imniżżel fil-kolonna 5 tat-tabella hawn taħt: [pic] Artikolu 5 B’effett mill-1 ta’ Lulju 2004, l-ammont tas-sussidju għal-leave tal-ġenituri kif imniżżel fl-Artikolu 42bis tar-Regolamenti ta’ l-Istaff huwa stabbilitstabbilit għal 804.36 EUR u għal 1072.48 EUR għal ġenituri, mara jew raġel, li jrabbu t-tfal waħedhom ( single parents ). Artikolu 6 B’effett mill-1 ta’ Lulju 2004, l-ammont bażiku għals-sussidju għall-familja kif imniżżel fl-Artikolu 1(1) ta' l-Anness VII tar-Regolamenti ta' l-Istaff huwa stabbilit għal 150.44 EUR. B’effett mill-1 ta’ Lulju 2004, l-ammont għas-sussidju għat-tfal dipendenti kif imniżżel fl-Artikolu 2(1) ta' l-Anness VII tar-Regolamenti ta' l-Istaff huwa stabbilit għal 328.73 EUR. B’effett mill-1 ta’ Lulju 2004, l-ammont għas-sussidju għall-edukazzjoni kif imniżżel fl-Artikolu 3(1) ta' l-Anness VII tar-Regolamenti ta' l-Istaff huwa stabbilit għal 223.05 EUR. B’effett mill-1 ta’ Lulju 2004, l-ammont għas-sussidju għall-edukazzjoni kif imniżżel fl-Artikolu 3(2) ta' l-Anness VII tar-Regolamenti ta' l-Istaff huwa stabbilit għal 80.30 EUR. B’effett mill-1 ta’ Lulju 2004, l-ammont minimu tas-sussidju għall-espatrijazzjoni mniżżel fl-Artikolu 69 tar-Regolamenti ta’ l-Istaff u fit-tieni inċiż ta’ l-Artikolu 4(1) ta’ l-Anness VII tiegħu huwa stabbilit għal 445.88 EUR. Artikolu 7 B’effett mill-1 ta’ Jannar 2005, is-sussidju għall-kilometraġġ imniżżel fl-Artikolu 8 ta' l-Anness VII tar-Regolamenti ta' l-Istaff huwa ssostitwit b’dan li ġej: 0 EUR għal kull kilometru bejn 0 u 200 km 0.3343 EUR għal kull kilometru bejn 201 u 1 000 km 0.5572 EUR għal kull kilometru bejn 1 001 u 2 000 km 0.3343 EUR għal kull kilometru bejn 2 001 u 3 000 km 0.1114 EUR għal kull kilometru bejn 3 001 u 4 000 km 0.0536 EUR għal kull kilometru bejn 4 001 u 10 000 km 0 EUR għal kull kilometru aktar minn 10 000 km Ammont b’rata fissa supplimentari hu miżjud mas-sussidju għall-kilometraġġ imniżżel hawn fuq : - 167.16 euro jekk id-distanza bil-ferrovija bejn il-post tax-xogħol u l-post minn fejn wieħed ikun ġej hija bejn is-725 km u l-1,450 km, -334.31 euro jekk id-distanza bil-ferrovija bejn il-post tax-xogħol u l-post minn fejn wieħed ikun ġej hija ta’ 1,450 km jew aktar, Artikolu 8 B’effett mill-1 ta’ Lulju 2004, l-ammont għas-sussidju ta' kuljum kif imniżżel fl-Artikolu 10(1) ta' l-Anness VII tar-Regolamenti ta' l-Istaff huwa stabbilit għal: 34.55 EUR għall-uffiċjali li għandhom dritt għas-sussidju għall-familja, 27.86 EUR għall-uffiċjali li m’għandhomx dritt għas-sussidju għall-familja, Artikolu 9 B’effett mill-1 ta’ Lulju 2004, l-inqas limitu għas-sussidju għall-istallazzjoni mniżżel fl-Artikolu 24(3) tal-Kundizzjonijiet tax-Xogħol applikabbli għall-impjegati l-oħra huwa ta’: 983.69 EUR għall-impjegati li għandhom dritt għas-sussidju għall-familja, 584.90 EUR għall-impjegati li m’għandhomx dritt għas-sussidju għall-familja, Artikolu 10 B’effett mill-1 ta’ Lulju 2004, għas-sussidju għall-qgħad imniżżel fit-tieni inċiż ta’ l-Artikolu 28bis(3) tal-Kundizzjonijiet tax-Xogħol għall-Impjegati l-oħra tal-Komunitajiet Ewropej, l-inqas limitu huwa stabbilit għal 1179.72 EUR, l-għola limitu huwa stabbilit għal 2359.44 EUR u s-sussidju standard huwa ta’ 1072.48 EUR. Artikolu 11 B’effett mill-1 ta’ Lulju 2004, it-tabella tal-pagi bażiċi ta’ kull xahar imniżżla fl-Artikolu 63 tal-Kundizzjonijiet tax-Xogħol applikabbli għall-impjegati l-oħra hija sosstiwita bit-tabella li ġejja: [pic] Artikolu 12 B’effett mill-1 ta’ Lulju 2004, it-tabella tal-pagi bażiċi ta’ kull xahar imniżżla fl-Artikolu 93 tal-Kundizzjonijiet tax-Xogħol applikabbli għall-impjegati l-oħra hija sosstiwita bit-tabella li ġejja: [pic] Artikolu 13 B’effett mill-1 ta’ Lulju 2004, l-inqas limitu għas-sussidju għall-istallazzjoni mniżżla fl-Artikolu 94 tal-Kundizzjonijiet tax-Xogħol applikabbli għall-impjegati l-oħra huwa ta’: 739.90 EUR għall-impjegati li għandhom dritt għas-sussidju għall-familja, 438.67 EUR għall-impjegati li m’għandhomx dritt għas-sussidju għall-familja, Artikolu 14 B’effett mill-1 ta’ Lulju 2004, għas-sussidju għall-qgħad imniżżel fit-tieni inċiż ta’ l-Artikolu 96(3) tal-Kundizzjonijiet tax-Xogħol applikabbli għall-impjegati l-oħra, l-inqas limitu huwa stabbilit għal 884.79 EUR, l-għola limitu huwa stabbilit għal 1769.58 EUR u s-sussidju standard huwa ta’ 804.36 EUR. Artikolu 15 B’effett mill-1 ta’ Lulju 2004, is-sussidji għal xogħol bix-xift imniżżla fl-Artikolu 1 tar-Regolament (KEFA, KEE, Euratom) Nru 300/76[2] huma stabbiliti għal 337.16 EUR, 508.90 EUR, 556.42 EUR u 758.58 EUR. Artikolu 16 B’effett mill-1 ta’ Lulju 2004, l-ammonti imniżżla fl-Artikolu 4 tar-Regolament (KEE, Euratom, KEFA) Nru 260/68[3] huma suġġetti għal koeffiċjent ta’ 4.867097. Artikolu 17 B’effett mill-1 ta’ Lulju 2004, it-tabella ta’ l-ammonti li għandhom jiġu applikati imniżżla fl-Artikolu 8 ta’ l-Anness XIII tar-Regolamenti ta’ l-Istaff hi ssostitwita bit-tabella li ġejja: [pic] Artikolu 18 B’effett mill-1 ta’ Lulju 2004, l-ammonti għas-sussidju għat-tfal dipendenti kif imniżżel fl-Artikolu 14 ta' l-Anness XIII tar-Regolamenti ta' l-Istaff huma stabbiliti kif ġej: [pic] Artikolu 19 B’effett mill-1 ta’ Lulju 2004, l-ammonti għas-sussidju għall-edukazzjoni kif imniżżel fl-Artikolu 15 ta' l-Anness XIII tar-Regolamenti ta' l-Istaff huma stabbiliti kif ġej: [pic] Artikolu 20 B’effett mill-1 ta’ Lulju 2004, għall-applikazzjoni ta’ l-Artikolu 18 ta’ l-Anness XIII tar-Regolamenti ta’ l-Istaff, l-ammont tas-sussidju b’rata fissa imniżżel fl-Artikolu 4bis ta’ l-Anness VII tar-Regolamenti ta’ l-Istaff qabel l-1 ta’ Mejju 2004 huwa stabbilit għal: - 116.32 EUR fix-xahar għall-uffiċjali kklassifikati fil-gradi C4 jew C5, -178.34 EUR fix-xahar għall-uffiċjali kklassifikati fil-gradi C1, C2 jew C3. Artikolu 21 Dan ir-Regolament jidħol fis-seħħ fil-jum ta’ wara l-pubblikazzjoni tiegħu fil- Ġurnal Uffiċjali ta' l-Unjoni Ewropea . Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President +++++ TABLE +++++ [1] ĠU L 56 ta’ l-4.3.1968, p. 1. Regolament kif emendat l-aħħar bir-Regolament (KE, KEFA, Euratom) nru ... [2] Regolament tal-Kunsill (KEFA, KEE, Euratom) Nru 300/76 tad-9 ta’ Frar 1976 li jiddetermina l-kategoriji ta’ l-uffiċjali li jieħdu l- allowances għal xogħol bix- shift , u r-rati u l-kundizzjonijiet ta’ dawn (ĠU L 38, 13.2.1976, p.1). Ir-Regolament kif komplut bir-Regolament (Euratom, KEFA, KEE) nru 1307/87 (ĠU L 124, tat-13.5.1987, p.6), kif emendat l-aħħar mir-Regolament (KEFA, KE, Euratom) nru ... (ĠU L ..., 1.1.2004, p.1). [3] Regolament tal-Kunsill (KEE, Euratom, KEFA) Nru 260/68 tad-29 ta’ Frar 1968 li jqiegħed il-kundizzjonijiet u l-proċedura għall-applikazzjoni tat-taxxa għall-benefiċċju tal-Komunitajiet Ewropej (ĠU L 56, ta’ l-4.3.1968, p.8). Regolament kif emendat l-aħħar bir-Regolament (KE, KEFA, Euratom) nru ... (ĠU L ..., tal-..., p. ...).